Diari Oficial de la Generalitat Valenciana


Sumari del DOGV 4342, del 24-09-2002 (2002/10220)

RESOLUCIÓ de 16 de setembre del 2002, de la Direcció General de Centres Docents, per la que resol la convocatòria d'ajudes econòmiques per a les corporacions locals i entitats sense ànim de lucre que desenvolupen la formació de persones adultes en la Comunitat Valenciana durant l'exercici 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4342

Data del DOGV
:   24-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10486


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 16 de setembre del 2002, de la Direcció General de Centres Docents, per la que resol la convocatòria d'ajudes econòmiques per a les corporacions locals i entitats sense ànim de lucre que desenvolupen la formació de persones adultes en la Comunitat Valenciana durant l'exercici 2002. [2002/10680]
  
Per Orde de 27 de març del 2002, de la Conselleria de Cultura i Educació, es van convocar ajudes econòmiques per a les corporacions locals i entitats sense ànim de lucre que desenvolupen la formació de persones adultes a la Comunitat Valenciana durant l'exercici 2002 (DOGV núm. 4.227, de 12 d'abril).
  
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com preceptiva en la base quarta de l'annex I de la citada orde, després de la tramitació dels expedients per les direccions territorials de Cultura i Educació i amb els informes emesos per la Inspecció Educativa.
  
Vista la proposta de concessió i denegació de les ajudes que eleva la comissió creada a l'efecte, en compliment del que preceptua la base sèptima de la citada orde de convocatòria.
  
De conformitat amb la disposició final primera i la base octava de l'Orde de 27 de març del 2002, així com el contingut del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, la Direcció General de Centres Docents, per delegació del conseller de Cultura i Educació, resolc:
  
Primer
  
Aprovar la concessió de subvencions a les corporacions locals i entitats sense ànim de lucre que desenvolupen la formació de persones adultes a la Comunitat Valenciana, pels imports indicats en l'annex I.
  
Segon
  
Denegar les sol·licituds de subvenció de les corporacions locals que desenvolupen la formació de persones adultes a la Comunitat Valenciana i que figuren en l'annex II, pels motius que s'indiquen.
  
Tercer
  
El pagament de les ajudes quedarà condicionat al compliment, per part dels beneficiaris, del que preveu les bases nou i onze de l'Orde de 27 de març del 2002
  
El termini que disposaran els beneficiaris per a justificar la subvenció aprovada davant de la Direcció General de Centres Docents serà fins al 31 d'octubre del 2002, segons establix l'apartat 2 de la base 11 de l'Orde de 27 de març del 2002.
  
En el cas que no se present la justificació en el termini indicat, el beneficiari perdrà el dret a rebre la subvenció en compliment d'allò que s'ha disposat per la base dotze, punt 5 de l'Orde de 27 de març del 2002.
  
Quart
  
El pagament de les subvencions es realitzarà a càrrec de la dotació pressupostària de la línia de subvenció T0063000 de la secció, servici i programa 42.44.664.93 d'Ensenyança Primària del Pressupost de la Generalitat Valenciana per a l'exercici 2002, d'acord amb el que establix l'article segon de la citada Orde.
  
Disposició final
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, l'interessat podrà interposar un recurs potestatiu de reposició o bé directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació, en el termini d'un mes a comptar des del sendemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos, a comptar des del sendemà de la publicació de la present resolució en el Diari Oficial de la Generalitat Valenciana.